Россия Герое Сергей Рыжиков Халыкара космик станциядән Милли музей күргәзмәсенә чакыра (ВИДЕО)

	Татарстан Милли музеенда «Галәм бусагасында» дип аталган күргәзмә эшли башлады. Ул космоска беренче очышның 60 еллыгына багышлана. Тантаналы ачылышның иң дулкынландыргыч мизгеле-Халыкара космик станциядән котлау булды. 	 Барлык җыелганнарга Россия Федерациясе Герое, Россия космонавты – Роскосмос космонавтлары отряды сынаучысы Сергей Рыжиков мөрәҗәгать итте:

"Йолдызларга карагыз һәм беркайчан да хыялланудан туктамагыз. Һәм, бәлки, берничә елдан бу күргәзмәгә килүчеләрнең берсе космос тикшеренүчеләре сафына басар», диде ул.

"Матбугат.ру"га билгеле булганча, күргәзмәгә килүчеләр Юрий Гагаринның Казанга 1967 елда килү фотографияләрен, плакатлар, фотооткрыткалар, почта карточкалары, СССРда төрле елларда чыгарылган значоклар, маркалар, астрономиянең Борынгы Мисырдан башлап үсеш юлы; Татарстан һәм аның предприятиеләренең космосны яулауга керткән өлеше; Сергей Королев һәм Валентин Глушко эшчәнлеге һәм хәтта Николай Бударинның Россия космонавты күнегүләр костюмын күрә алачак.

Күргәзмә 1  июньгә кадәр Милли музееның овал залында эшлиячәк.   
	---	
Милли Музей

	№ --- | 13.04.2021	


